བལ་ཡུལ་གྱི་གཱོ་ཌ་ཝ་རཱི་སྐྱེད་ཚལ་ལ་ཉིན་གཅིག་གི་གནས་སྐོར་དང་སྤྲོ་འཆམ་ལ་སོང་རྗེས་གྲོས་མོལ་ཚོགས་འདུའི་ཉིན་མཐའ་མ་དེར་སྨན་པའི་ཚོགས་ཆུང་གིས་སྨན་སྒྲུབ་ཅུང་ཙམ་བྱ་རྒྱུར་དུས་ཚོད་བྱིན།དངོས་གཞིའི་མཛད་སྒོའི་ཐོག་ཁྲཱི་ཪཱི་བཱུ་ཝན་གཙུག་ལག་སློབ་ཆེན་དང་རྒྱལ་ཁབ་འཕྲོད་བསྟེན་དང་མི་འབོར་ལས་ཁུངས་ཀྱི་སྐུ་མགྲོན་ཕེབས་པ་རེད།ང་ཚོའི་བལ་ཡུལ་གྱི་ལས་གྲོགས་ཏེ་བལ་ཡུལ་གསོ་བ་རིག་པ་ཚོགས་པར་ད་བར་བལ་ཡུལ་སྲིད་གཞུང་གིས་ངོས་འཛིན་ཐོབ་མེད།ང་ཚོས་ད་དུང་ཅུང་དངོས་གཞི་མ་ཡིན་པའི་བསྐྱར་ཞིབ་དང་།བསམ་འཆར་བསྡུ་ལེན།དེ་བཞིན་མཇུག་བསྡུའི་གྲོས་བསྡུར་བཅས་ལ་དུས་ཚོད་གང་ཙམ་བཏང་བ་ཡིན།